**รายงานการประชุมสำนักงานเกษตรอำเภอบางมูลนาก ประจำเดือนเมษายน 2568**

**ครั้งที่ 4/2568**

**เมื่อวันที่ 2 เมษายน 2๕68 เวลา 13.30น.**

**ณ ห้องประชุมสำนักงานเกษตรอำเภอบางมูลนาก อำเภอบางมูลนาก จังหวัดพิจิตร**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

1. นางสาวสุกัลยา นาคเพ็ง เกษตรอำเภอบางมูลนาก ประธาน

2. นางวนิดา พาเหมาะ นักวิชาการส่งเสริมการเกษตรชำนาญการพิเศษ

3. นางสาวจุฑามาศ กล่อมจิตร นักวิชาการส่งเสริมการเกษตรชำนาญการ

4. นางสาวอมรรัตน์ โพธิสุข นักวิชาการส่งเสริมการเกษตรปฏิบัติการ

 5. นางชุติกาญจน์ พรเจริญฤทธิ์ เจ้าพนักงานธุรการชำนาญงาน

6. นางฐานิตา นาคอ่อน เจ้าพนักงานธุรการ

7. นายรุ่ง น้อยทวี พนักงานทั่วไป

**ผู้ไม่มาประชุม**

-

**เริ่มประชุมเวลา 13.30 น.**

 นางสาวสุกัลยา นาคเพ็ง เกษตรอำเภอบางมูลนากเป็นประธานในที่ประชุมได้กล่าวเปิดประชุม และดำเนินการประชุมตามระเบียบวาระต่าง ๆ ดังต่อไปนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

 1.1 ผู้ว่าราชการจังหวัดพิจิตร มอบหมาย ประเด็น “ท่าข้าว” เกษตรจังหวัดมอบหมายกลุ่มส่งเสริมและพัฒนาการผลิตดำเนินการตรวจสอบแหล่งรับซื้อข้าวแต่ละท่าข้าวเข้าไปสอบถามข้อมูล การซื้อ-ขาย/ราคา/การซื้อขาย โดยถามข้อมูลจากเกษตรกรเพื่อเฝ้าระวังเกษตรกรถูกฉ้อโกง

**ที่ประชุม**รับทราบ

**ระเบียบวาระที่ 2 เรื่องการรับรองรายงานการประชุมครั้งที่ 3/2568**

**มติที่ประชุม** รับรองรายงานในการประชุมเกษตรอำเภอประจำเดือนมีนาคม 2568

**ระเบียบวาระที่ 3 เรื่องสืบเนื่อง**

 ไม่มี

**ระเบียบวาระที่ 4 เรื่องเพื่อทราบ**

 **ฝ่ายบริหารทั่วไป**

 ผลการเบิกจ่ายประจำเดือนมีนาคม 2568 ภาพรวมจังหวัดเบิกจ่ายได้ 94.16%

**ที่ประชุม** รับทราบ

 **ฝ่ายยุทธศาสตร์และสารสนเทศ**

1. ผลการใช้จ่ายงบประมาณรายจ่าย ประจำปีงบประมาณ พ.ศ. 2568 (โครงการ ตามตัวชี้วัด) ครั้งที่ 1 (ตุลาคม 2567 - เมษายน 2568) ประจำเดือนมีนาคม 2568

 1.1 อำเภอบางมูลนาก งบประมาณที่ได้รับ จำนวนเงิน 96,699 บาท งบที่เบิกจ่ายแล้ว จำนวนเงิน 96,699 บาท คิดเป็นร้อยละ 100 ข้อมูล ณ วันที่ 24 มีนาคม 2568

/2. การขึ้นทะเบียน/ปรับปรุงทะเบียนเกษตรกร…

-2-

 2. การขึ้นทะเบียน/ปรับปรุงทะเบียนเกษตรกร และการวาดแปลง

 2.1 ผลการขึ้นทะเบียนเกษตรกรผู้ปลูกข้าวนาปรัง ตามที่ตั้งแปลงปี 2568 ผ่านระบบ ทบก. ระบบ e-form และแอปพลิเคชั่น DOAE Farmbook ปี 2568 ตัดยอดวันที่ 24 มีนาคม 2568 อำเภอบางมูลนาก ปี 2566/67 จำนวน 2,227 ครัวเรือน พื้นที่ปลูก 56,745.76 ไร่ ปี 2567/68 จำนวน 3,377 ครัวเรือน พื้นที่ปลูก 78,012 ไร่ ร้อยละการบันทึก ปี 2567 กับปี 2568 เท่ากับ 151.64 ครัวเรือน พื้นที่ปลูก 137.48 ไร่

 2.2 ผลการปรับปรุงข้อมูลทะเบียนเกษตรกร และการวาดแปลง ปีงบประมาณ พ.ศ 2568 ผ่านระบบ ทบก. ระบบ E – form และแอปพลิเคชัน DOAE Farm Book และระบบวาดแปลง ตัดยอดข้อมูล ณ วันที่ 24 มีนาคม 2568 อำเภอบางมูลนาก เป้าหมายทั้งหมด 7,344 ครัวเรือน เป้าหมายรอบ 1 จำนวน 1,689 ครัวเรือน ผล 3,127 ครัวเรือน เป้าหมายรอบ 1 ร้อยละ 185.14 เป้าหมายวาดแปลงทั้งหมด จำนวน 2,678 แปลง เป้าหมายรอบ 1 จำนวน 1,339 แปลง ผล 1,402 แปลง ร้อยละเป้าหมายรอบ 1 ร้อยละ 104.71 และขอให้เกษตรตำบลเริ่มดำเนินการวาดแปลงได้ ตั้งแต่วันที่ 1 เมษายน 2568 เป็นต้นไป

3. เกษตรจังหวัดเน้นย้ำ ประชาสัมพันธ์ขึ้นทะเบียนข้าวนาปี (คู่มือการขึ้นทะเบียนอยู่ระหว่างรอประกาศจากสำนักงานเศรษฐกิจการเกษตร) และปรับปรุงทะเบียนเกษตรกรปี 2568/69 รวมทั้งการวาดแปลงให้เป็นไปตามเป้าหมาย ซึ่งการขึ้นทะเบียน และปรับปรุงทะเบียนเกษตรจะเป็นตัวชี้วัดรอบที่ 2

4. การรายงานข่าวประชาสัมพันธ์ขอให้อำเภอรายงานช่องทางไลน์ Open Chat ของสำนักงานเกษตรจังหวัดพิจิตร ภายในเวลา 20.00 น.

5. การขึ้นทะเบียนผู้ให้บริการทางการเกษตร กรมส่งเสริมการเกษตรได้จัดประชุมชี้แจงการขึ้นทะเบียนผู้ให้บริการทางการเกษตร เมื่อวันที่ 14 มีนาคม 2568 ผ่านระบบออนไลน์ Application Zoom Meeting

เนื้อหาการประชุมฯ ประกอบด้วย

 5.1. คู่มือการขึ้นทะเบียนผู้ให้บริการทางการเกษตร หลักเกณฑ์และเงื่อนไขของบุคคลที่สามารถขึ้นทะเบียนผู้ให้บริการทางการเกษตร โดยสามารถแจ้งขึ้นทะเบียน/ผู้ให้บริการผู้ให้บริการทางการเกษตรได้ด้วยตนเอง ผ่านเว็ปไซต์ <https://emachine.doae.go.th> และที่สำนักงานเกษตรอำเภอ

 5.2. การใช้งานระบบและการบันทึกข้อมูลผ่านเว็ปไซต์ https://emachine.doae.go.th และ application ชื่อ Agri Service Providerบน Play Store Android โดยเจ้าหน้าที่กรมส่งเสริมการเกษตร สามารถใช้รหัส EC เดียวกันกับที่ใช้ในระบบการปรับปรุงทะเบียนเกษตรกร ส่วนบุคคลทั่วไปที่มีความประสงค์จะขึ้นทะเบียนผู้ให้บริการทางการเกษตร สามารถตั้งชื่อบัญชีและรหัสผ่านได้ด้วยตนเอง

 5.3. การขึ้นทะเบียนผู้ให้บริการทางการเกษตร ให้ดำเนินการในด้านข้อมูลส่วนบุคคล ตามพ.ร.บ.คุ้มครองข้อมูลส่วนบุคคล พ.ศ. 2562 (PDPA) มาตรา 19ดังนั้น การรับขึ้นทะเบียนผู้ให้บริการทางการเกษตร จึงต้องให้เกษตรกรกรอกข้อมูลในเอกสารยินยอม Consent Form เพื่อให้กรมส่งเสริมการเกษตรนำข้อมูลผู้ให้บริการ

ทางการเกษตรไปใช้ และสามารถรับขึ้นทะเบียนผู้ให้บริการทางการเกษตรได้ตั้งแต่บัดนี้

 6. กำหนดจัดงาน Kick off ในวันที่ 27 มีนาคม 2568 เพื่อแถลงข่าวการขึ้นทะเบียน ผู้ให้บริการทางการเกษตร ณ กระทรวงเกษตรและสหกรณ์และขอความร่วมมือทุกหน่วยงานในสังกัดกรมส่งเสริมการเกษตร ประชาสัมพันธ์การขึ้นทะเบียนผู้ให้บริการทางการเกษตร แจ้งรับขึ้นทะเบียนกับเกษตรกรเป้าหมายเดิมของกรมส่งเสริมการเกษตรที่มีเครื่องจักรกล และงานบริการด้านการเกษตรเช่น กลุ่มวิสาหกิจชุมชน กลุ่มเกษตรแปลงใหญ่ ศพก. เป็นต้น เพื่อให้มีข้อมูลนำเสนอในวันจัดงาน Kick off

 7. โครงการศูนย์เรียนรู้การเพิ่มประสิทธิภาพการผลิตสินค้าเกษตร (ศพก.)ประเด็นลดจำนวนครั้งการจัด สำนักงานส่งเสริมและพัฒนาการเกษตรที่ 6 ได้ชี้แจงเหตุผลในการคงรูปแบบการจัดกิจกรรมแบบเดิม เนื่องจากมีความกังวลว่าการลดจำนวนครั้งการจัดกิจกรรมอาจส่งผลให้ขาดการเชื่อมโยงระหว่างเกษตรกร และเจ้าหน้าที่

 /8. การบันทึกข้อมูลการเกษตรในระบบสารสนเทศการผลิต...

-3-

8. การบันทึกข้อมูลการเกษตรในระบบสารสนเทศการผลิตทางด้านการเกษตร (รต.รอ.) กลุ่มยุทธศาสตร์ฯ มีแผนจะแจ้งแนวทางการบันทึกข้อมูล และจัดประชุมสร้างความเข้าใจในช่วงต้นเดือนเมษายน โดยจะเชิญเจ้าหน้าที่ผู้รับผิดชอบ รต.รอ. ระดับอำเภอเข้าร่วม การบันทึกข้อมูลจะอ้างอิงจากข้อมูลเอกภาพ และข้อมูลไม้ผลที่กลุ่มส่งเสริมและพัฒนาการผลิตจัดเก็บไว้ และฐานข้อมูล รต.รอ. เดิมในระบบ

 9. คำสั่งแต่งตั้งคณะกรรมการขับเคลื่อนการดำเนินงานตามตัวชี้วัดการปฏิบัติราชการของจังหวัดพิจิตร ประจำปีงบประมาณ พ.ศ.2568

 สำนักงานคณะกรรมการพัฒนาระบบราชการ (กพร.) ได้กำหนดกรอบแนวทางการประเมินผลการปฏิบัติราชการของจังหวัด จำนวน 9 ตัวชี้วัด โดยสำนักงานเกษตรจังหวัดพิจิตรเป็นหน่วยงานรับผิดชอบตัวชี้วัดการบูรณาการร่วมกันภายใต้ภารกิจเดียวกันระหว่างส่วนราชการและจังหวัด (Joint KPls by Function) ตัวชี้วัดอัตราการขายตัวของมูลค่าของสินค้าเกษตรอัตลักษณ์พื้นถิ่น (ส้มโอท่าข่อย) และสำนักงานเกษตรจังหวัดพิจิตรได้แต่งตั้งคณะกรรมการขับเคลื่อนการดำเนินงานตามตัวชี้วัดการปฏิบัติราชการของจังหวัดพิจิตร ประจำปีงบประมาณ พ.ศ.2568 มีจำนวน 5 อำเภอ อำเภอเมือง อำเภอโพธิ์ประทับช้าง อำเภอวชิรบารมี อำเภอสากเหล็ก และอำเภอตะพานหิน

10. แผนการปฏิบัติงานตามระบบส่งเสริมการเกษตร

 -วันที่ 1 เมษายน 2568 วันประชุมสำนักงานเกษตรอำเภอ (DM)

 -วันที่ 8, 17 และวันที่ 21 เมษายน 2568 เวทีแลกเปลี่ยนเรียนรู้ระดับอำเภอประจำสัปดาห์ (WM)

 -วันที่ 30 เมษายน 2568 ประชุมเกษตรอำเภอ (MM)

11. รายงานสถานการณ์การผลิตพืชเศรษฐกิจสำคัญของอำเภอบางมูลนาก ตัดยอดข้อมูล ณ วันที่ 17 มีนาคม 2568 ดังนี้

 ข้าวนาปี 2567/68 จำนวน 7,311 ครัวเรือน จำนวน 18,2832 ไร่ ข้าวนาปรัง (ฤดูแล้ง) 2567/68 จำนวน 49,056 ไร่ อ้อย 2567/68 จำนวน 18 ไร่ มะม่วง จำนวน 167 ไร่ ส้มโอ จำนวน 10 ไร่ มะนาว จำนวน 49 ไร่

12. เกษตรจังหวัดเน้นย้ำให้ตรวจสอบการบันทึกข้อมูลในระบบ รต.รอ. ต้องมากกว่าข้อมูลการขึ้นทะเบียนเกษตรกร หากขอแก้ไขข้อมูลต้องแจ้งเจ้าหน้าที่ผู้รับผิดชอบการบันทึก รต.รอ. โดยระบุข้อมูล ตำบล/อำเภอชนิดพืช/สายพันธุ์/สัปดาห์/เดือนที่ต้องแก้ไขข้อมูล เพื่อส่งข้อมูลให้กรมส่งเสริมการเกษตรปลดล๊อค และตีกลับข้อมูลให้อำเภอ เพื่อแก้ไขในระบบต่อไป

**มติที่ประชุม** รับทราบ

**ฝ่ายส่งเสริมและพัฒนาเกษตรกร**

 1.สำนักงานเกษตรจังหวัดพิจิตร ได้รับอนุมัติให้ดำเนินการจัดตั้งศูนย์เรียนรู้และพัฒนาเกษตรกร

การบริหารจัดการสินค้าเกษตร ตลาดเกษตรกรจังหวัดพิจิตร ภายใต้โครงการส่งเสริมการสร้างมูลค่าเพิ่มสินค้าด้านเกษตรสู่ศูนย์เรียนรู้การบริหารจัดการสินค้าเกษตร(ตลาดเกษตรกรถาวร) โดยมีวัตถุประสงค์เพื่อสร้างมูลค่าเพิ่มสินค้าด้านการเกษตรเพิ่มช่องทางการจำหน่ายผลผลิตการเกษตร ผลิตภัณฑ์ สินค้าแปรรูป สินค้าหัตถกรรมที่มีคุณภาพของเกษตรกรและพัฒนาทักษะทางด้านการตลาด เปิดโอกาสให้เกษตรกรเป็นผู้ประกอบการ ด้านการตลาด พัฒนาสินค้าการเกษตรไปสู่ความเข้มแข็งมั่นคงและยั่งยืนซึ่งเปิดให้จำหน่ายสินค้าในวันพฤหัสบดีของทุกสัปดาห์ ระหว่างเวลา 09.00 – 15.00 น.กลุ่มส่งเสริมและพัฒนาเกษตรกร ขอรายงานผลการจำหน่ายสินค้าศูนย์เรียนรู้การบริหารจัดการสินค้าเกษตร (ตลาดเกษตรกร) จังหวัดพิจิตร

 **รวมยอดจำหน่ายสินค้า เดือนกุมภาพันธ์ 2568 เป็นเงิน 208,171 บาท**

 **รวมยอดจำหน่ายสินค้า เดือนมีนาคม 2568 เป็นเงิน 163,900 บาท**

/2. การคัดเลือกเกษตรกรดีเด่น**…**

**-4-**

2. การคัดเลือกเกษตรกรดีเด่นระดับเขตประจำปี 2568

 2.1 สาขาอาชีพทำสวน นายแล โพธิ์วัด เกษตรกรต้นแบบ (SmartFarmer) หมู่ 3 ตำบลโพธิ์ประทับช้าง อำเภอโพธิ์ประทับช้าง จังหวัดพิจิตร

2.2 สาขาอาชีพไร่นาสวนผสม นายวิชิต สิ่งอนันต์ เกษตรกรต้นแบบ (Young Smart Farmer) หมู่ 5 ตำบลบึงนาราง อำเภอบึงนาราง จังหวัดพิจิตร

3. ผลการสำรวจข้อมูลเพื่อช่วยเหลือเกษตรกรลูกหนี้ โครงการแผนฟื้นฟูการเกษตร (ผกก.) และโครงการปรับโครงสร้างและระบบการผลิตการเกษตร(คปร.) ของกรมส่งเสริมการเกษตร

สำนักงานเกษตรอำเภอบางมูลนาก เกษตรกร จำนวน 4 ราย ผลสำรวจ จำนวน 3 ราย เสียชีวิต จำนวน 1 ราย ร้อยละ 100

**มติที่ประชุม** รับทราบ

**ฝ่ายอารักขาพืช**

1.สถานการณ์โรคใบด่างมันสำปะหลังในพื้นที่จังหวัดพิจิตร ปัจจุบันไม่พบแปลงมันสำปะหลังที่มีอาการของโรคใบด่าง ทั้งนี้ เน้นย้ำเกษตรกรไม่ให้นำท่อนพันธุ์มันสำปะหลังที่เป็นโรคมาปลูกต่อให้ใช้ท่อนพันธุ์สะอาดในการเพาะปลูก และแนะนำวิธีป้องกันกำจัดอย่างถูกวิธี

2.มาตรการรับมือสถานการณ์ไฟป่า หมอกควัน และฝุ่นละออง ปี 2568 และจำนวนจุดความร้อน Hotspot ในพื้นที่อำเภอบางมูลนาก ปี 2565 รวม 130 จุด ปี 2566 รวม 135 จุด ปี2567รวม 63 จุด ปี2568 รวม 51 จุด เกษตรจังหวัดเน้นย้ำดำเนินการรณรงค์ตามมาตรการกรมส่งเสริมการเกษตรกำหนดไว้ พร้อมทั้งให้ประชาสัมพันธ์ส่งเสริมการสนับสนุนสารย่อยสลายฟาง จากมหาลัยธรรมศาสตร์ และบริษัทเอกชน “ดินเย็น” ยึดราชกิจจานุเบกษาห้ามเผา ถึงวันที่ 31 พฤษภาคม 2568

**มติที่ประชุม** รับทราบ

**ระเบียบวาระที่ 5 เรื่องเพื่อพิจารณา**

**ไม่มี**

**ระเบียบวาระที่ 6 เรื่องอื่นๆ**

1. กิจกรรมจัดทำแปลงสาธิตหมักฟาง วันที่ 4 เมษายน 2568 ณ หมู่ที่ 12 ตำบลบางไผ่

 **เรื่องจากอำเภอ**

 1. แจ้งข้าราชกรรย้ายมาดำรงตำแหน่งใหม่

นายเวชยันต์ เสาเวียง ปลัดอำเภอ (เจ้าพนักงานปกครอง) ปกครองอำเภอบึงนาราง มาดำรงตำแหน่ง ปลัดอำเภอ (เจ้าพนักงานปกครอง) อำเภอบางมูลนาก

2. เชิญร่วมพิธีเจริญพระพุทธมนต์ถวายพระพรชัยมงคลแด่พระบาทสมเด็จพระเจ้าอยู่หัว และพระบรมวงศานุวงศ์ ประจำปีพุทธศักราช 2568 ในวันจันทร์ที่ 28 เมษายน 2568 เวลา 15.00 น. ณ วัดวังตะกู (เก่า) หมู่ที่ 3 ตำบลวังตะกู การแต่งกาย ชุดสุภาพโทนสีขาว/ครีม

3. รับบริจาคโลหิตประจำปี 2568 โดยเหล่ากาชาดจังหวัดพิจิตรร่วมกับศูนย์บริการโลหิตแห่งชาติที่ 8 จังหวัดนครสวรรค์ ในวันพุธ ที่ 23 เมษายน 2568 เวลา 08.30 น. ณ ศาลาประชาคมอำเภอบางมูลนาก

**มติที่ประชุม** รับทราบ

ปิดการประชุมเวลา 16.00 น.

(ลงชื่อ) ชุติกาญจน์ พรเจริญฤทธิ์ ผู้จดรายงานการประชุม

 (นางชุติกาญจน์ พรเจริญฤทธิ์)

 เจ้าพนักงานธุรการชำนาญงาน

(ลงชื่อ) สุกัลยา นาคเพ็ง ผู้ตรวจรายงานการประชุม

 (นางสาวสุกัลยา นาคเพ็ง)

 เกษตรอำเภอบางมูลนาก